**BICIKLIJADA VG ZG VG 14.09.2019.**

Udruga Ekoregija Velika Gorica je neprofitna organizacija osnovana 2013. godine na inicijativu Grada Velike Gorice, kao platforma za suradnju svih zainteresiranih lokalnih subjekata i provedbu projekata od interesa za razvoj lokalne zajednice. Ekoregija Velika Gorica podržava i potiče aktivnosti koje doprinose, potiču i promoviraju održivi razvoj, zaštitu okoliša i kvalitetniji život na području Velike Gorice.

Prioritet u radu udruge je stvoriti uvjete za zdraviji i kvalitetniji život bez narušavanja kvalitete okoliša, dok je jedna od zadaća i promoviranje vrijednosti velikogoričkog gospodarstva, zasnovanog na poduzećima koja provode politiku održivog razvoja.

S obzirom na navedeno, Ekoregija Velika Gorica zajedno s organizatorima Nextbike i Proglas intenzivno radi na organizaciji biciklističkog događanja **Biciklijada VG ZG VG** već treću godinu za redu.

Biciklijada je zamišljena kao besplatan događaj sa svrhom promocije alternativnih mogućnosti mobilnosti za građane Zagreba, Velike Gorice i okolnih mjesta, uz apostrofiranje značaja zdravog načina života i očuvanja okoliša.

Cilj događanja je poticanje i promocija alternativne mobilnosti, održivog razvoja, zaštite okoliša i kvalitetnijeg života, ali i (može se reći) povijesno povezivanje Zagreba i Velike Gorice biciklističkom stazom. Ova dva grada, osim dobrosusjedskih i brojnih društveno-gospodarskih odnosa povezuje i gotovo neprekinuta biciklistička staza.

Osim promocije održive i “čiste” mobilnosti, inicijativom se želi istaknuti da je, primjerice, velikom broju Velikogoričana koji rade u Zagrebu, kao i Zagrepčanima željnim izleta u Turopolje, odnedavno omogućeno nesmetano i svakodnevno bicikliranje. Trendovi korištenja bicikla za gradsku mobilnost, bilo u kombinaciji ili bez ostalih sredstava javnog prijevoza, imaju vrlo povoljne učinke na očuvanje okoliša, a poznato je da u europskim metropolama odavno predstavljaju standard, a ne ekstravagantno ponašanje pojedinaca.

Događaj će se odvijati tijekom cijelog dana **14.9.2019. godine (subota).** Okvirni program je kako slijedi:

* 14:30 - 15:00 h – skupljanje i registracija sudionika ispred Pučkog otvorenog učilišta Velika Gorica
* 15:00 – 16:15 h – rekreativna vožnja VG – ZG (po cesti uz policijsku pratnju)
* 16:15 – 17:30 h – druženje i glazbeni program na Strossmayerovom trgu u Zagrebu
* 17:30 – 18:45 h – rekreativna vožnja ZG – VG (po cesti uz policijsku pratnju)
* 18:45 – 22:00 h – druženje i glazbeni program na Trgu dr. Franje Tuđmana u Velikoj Gorici

**Detaljniji program:**

14:30-15:00 okupljanje biciklista iza Pučkog otvorenog učilišta Velika Gorica

15:00-16:15 bicikliranje do Gornjeg grada (Strossmayerovog šetališta) u Zagrebu

16:15-17:15 druženje sa Zagrepčanima uz prigodni zabavni program

17:15-17:30 grupno slikanje na Gornjem gradu (Gradec plato)

17:30-18:45 bicikliranje do Parka dr. Franje Tuđmana u Velikoj Gorici

18:45-19:20 doček biciklista, Mel Camino

19:20-19:30 pozdravna riječ organizatora i podjela zahvalnica

19:30-20:00 Puhački orkestar DVD-a Velika Gorica

20:00-20:30 plesna skupina Walde

20:30-22:00 glazbeni bend Cold Shower

**Predviđena ruta:**

Polazak iz Velike Gorice s platoa POUVG, izlazak na - Zagrebačka ul. - državna cesta D-30 - ul. Republike Njemačke - Islandska ulica - Avenija Većeslava Holjevca - ul. Grada Vukovara - Miramarska cesta - ul. Antuna Mihanovića - Gundulićeva ul. – ul. Ilica - Mesnička ul.- ul. Tita Brezovačkog - ul. Antuna Gustava Matoša - Vranyczanya ul. - ul. Dverc - Stossmayerovo šetalište.

Polazak iz Zagreba sa Stossmayerovog šetališta, Katarinin trg - Opatička ul – ul. 29.X.1918. ul. Tita Brezovačkog - Mesnička ul. – ul. Ilica – Frankopanska ul. - Savska ul. - Slavonska Avenija - Avenija Većeslava Holjevca - Islandska ul. - ul. Republike Njemačke - državna cesta D-30 - Zagrebačka ul. - Ul. kneza Ljudevita Posavskog - Ul. Matice hrvatske - Ul. Slavka Kolara - Zagrebačka ul. - plato POUVG.